
ANUNŢ

           Universitatea Națională de Arte din Bucureşti organizează concurs pentru ocuparea postului   vacant, de execuție, de muncitor calificat (electrician), studii generale, în cadrul   Compartimentului Tehnic Administrativ. Angajarea se  va face pe perioadă nedeterminată, 40h/ săptamână, cu o perioadă de probă de maxim 90 zile calendaristice. În cazul în care candidatul admis la concurs este pensionar, contractul se va încheia pe durată determinată (1 an).

A. Pentru participarea la concurs, candidaţii trebuie să îndeplinească următoarele condiţii generale  şi condiţii specifice:

Condiţii generale de participare la concurs, conform legislației în vigoare, sunt:
  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, înscrierea la concurs fiind condiționată de prezentarea adeverinței medicale eliberate de către medicul de familie;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).





B. Condiţii specifice de participare la concurs sunt, conform specificaţiei Fişei Postului:

· studii generale/medii atestate cu diplomă de absolvire/diplomă de bacalaureat; 
· curs de calificare profesională absolvit cu diplomă în calificarea: electrician; 
· vechime minimă  în muncă 5 ani, 
· vechime în calificarea minim 1 ani.

C.  Probele de Concurs constau în:
Probă practică: subiectele se stabilesc pe baza bibliografiei și tematicii de concurs, 
· data şi ora desfăşurării: 26.08.2026, ora 0900;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,
Interviu: interviu structurat
· data şi ora desfăşurării: 01.09.2026, ora 09 :00;
· locul desfăşurării: Universitatea Națională de Arte din Bucureşti, str G-ral C-tin Budișteanu, nr 19, sect. 1, București,

Probele sunt eliminatorii, punctajul minim obţinut la fiecare probă fiind de 50 de puncte. Persoanele care nu au obținut punctajul minim, nu au dreptul să se prezinte la proba următoare.
D. Tematica:
1. Obligațiile lucrătorilor privind securitatea și sănătatea în muncă ;
1. Codul muncii – răspunderea disciplinară ( art 247 – art 252 ).
1. Instalații electrice pentru prize și iluminatul normal
1. Prevederi generale pentru exploatarea instalațiilor electrice
1. Cerințe minime aplicabile instalațiilor și echipamentelor de muncă electrice
1. Organizarea apărării împotriva incendiilor

E. Bibliografie:
1. Regulamentul de organizare se funcționare al universității;
2. Legea nr.319/2006 a securității și sănătății în muncă ( actualizată ); 
3. Legea nr. 53/2003, cu modificările și completările ulterioare – Codul muncii.
4. Legea 307/2006 privind apărarea împotriva incendiilor
5. Hotărârea Nr. 1146/2006 privind cerințele minime de securitate și sănătate pentru utilizarea în munca de către lucrători a echipamentelor de muncă
6. Cartea electricianului (se pot studia cărți și manuale tehnice din literatura de specialitate)
7. Normativ pentru proiectarea, execuția și exploatarea instalațiilor electrice aferente clădirilor – indicativ I7/2011.


F. Componenţa dosarului de concurs:
1.Opis;
2.Cerere de înscriere la concurs;
3.Copia actului de identitate sau orice alt document care atestă identitatea, potrivit legii, după caz;
4.În cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;
5.Copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice. Diplomele universitare (licenţă, master, studii aprofundate) vor fi însoţite de foile matricole / suplimentele la diplomă; 
6.Carnetul de muncă, sau după caz, adeverințele care atestă vechimea în muncă, în meserie și / sau în specialitatea studiilor (Modelul orientativ al adeverinței menționate la alin. (1) lit. e) este prevăzut în anexa nr.3 din HG nr.1336/2022;
7.Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
8.Adeverință eliberată de medicul de familie conform reglementărilor în vigoare;
9.Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
10.Curriculum vitae semnat şi datat model comun european;
11.Alte documente relevante pentru desfăşurarea concursului;
12.Declarație de consimțământ pentru prelucrarea datelor cu caracter personal.
13. Recomandare de la un loc de munca anterior 
Actele prevăzute la pct. 3,4, 5 și 6 vor fi prezentate şi în original, în vederea verificării conformităţii copiilor cu acestea.

G. Date de contact:
Dosarele de concurs se vor depune în perioada 05.08.2026-18.08.2026,  la   Direcţia Resurse Umane,  parter, str G-ral C-tin Budișteanu, nr 19, sector 1, București. Ultima zi de depunere a dosarelor este data de 18.08.2026, ora 12.00
Persoana de contact: Moise Nicoleta - telefon: 021-3127284, e-mail: resurseumane@unarte.org
  Formularele  se află pe site-ul Direcției de Resurse Umane a UNARTE Resurse umane | Universitatea Națională de Arte București (unarte.org). 


F. Calendarul concursului:

	Nr. crt.
	                                    Activităţi
	Data

	1.
	Publicarea anunţului
	05.08.2026

	2.
	Depunerea dosarelor de concurs ale candidaţilor la Direcţia  Resurse Umane şi verificarea documentelor din dosar
	05.08.2026-18.08.2026 (de luni până joi între orele 0900-1530, vineri între orele 0900-1330. În data de 18.08.2026 până la ora 12.00.

	3.
	Selecţia dosarelor de către membrii comisiei de concurs
	19.08.2026

	4.
	Afişarea rezultatelor selecţiei dosarelor
	20.08.2026

	5.
	Depunerea contestaţiilor privind rezultatele selecţiei dosarelor
	21.08.2026

	6.
	Afişarea rezultatului soluţionării contestaţiilor
	24.08.2026

	7.
	Susţinerea probei practică 
	26.08.2026

	8.
	Afişarea rezultatului probei practice
	27.08.2026

	9.
	Depunerea contestaţiilor privind rezultatele probei practice
	28.08.2026

	10.
	Afişarea rezultatului soluţionării contestaţiilor
	31.08.2026

	11.
	Susţinerea interviului
	01.09.2026

	12.
	Comunicarea rezultatelor după susţinerea interviului
	02.09.2026

	13.
	Depunerea contestaţiilor privind rezultatul interviului
	03.09.2026

	14.
	Afişarea rezultatului soluţionării contestaţiilor
	04.09.2026

	15.
	Afişarea rezultatului final al concursului
	04.09.2026




H.Atribuțiile specifice postului (conform fișei postului):

· execută periodic verificarea tuturor instalațiilor electrice și utilajelor, ia măsuri de remedierea deficiențelor.
· execută Lucrările de întreținere a instalațiilor electrice, necesare menținerii lor în stare de funcționare.
· verificarea periodică a instalațiilor, a corpurilor de iluminat și a prizelor din cadrul instituție, cu efectuare de probe specifice;
· respectă legislația în vigoare și utilizează eficient şi corect resursele şi echipamentele din dotare;
· remediază în cel mai scurt timp defecțiunile care apar;
· ia toate măsurile pentru reducerea costurilor și întreținerea în bune condiții a tuturor bunurilor din dotare;
· are obligația de a supraveghea permanent instalațiile electrice din toate locațiile UNARTE;
· asigură buna funcționare și întreținere a instalațiilor electrice și anunță șeful direct atunci când apar probleme;
· pune în funcţiune şi verifică periodic instalațiile electrice: tablourile electrice, reţeaua de iluminat,
· aparatele electrice de încălzit, mașinile de tâmplărie, alte aparate electrice utilizate ocazional 
· anunță în timp util necesarul de piese pentru întreținerea instalațiilor electrice şi anunță eventualele defecțiuni având grijă să fie remediate;
· executa lucrări de reparații și întreținere curente la instalațiile electrice, cu respectarea procedurilor;
· își asumă responsabilitatea calității lucrărilor executate;
· verificarea periodică a instalațiilor, a corpurilor de iluminat și a prizelor din cadrul instituție, cu efectuare de probe specifice;
· în funcție de cerințele universității primește și alte sarcini.
· respecta termenele fixate pentru executarea comenzilor primite;
· sarcinile de serviciu nu sunt limitative, se vor completa ori de câte ori este nevoie;



Director  Resurse Umane- Social,
Ivaşcu Florentina
UNArte este o instituție certificată SR EN ISO 9001:2015 și IQNet.		

